als_Latn dik_Latn sag_Latn
Nëse e pyesim fjalorin në shqip se çfarë don të thotë “Ngërç” ai e jep shkurt këtë shpjegim: Tkurrje e menjëhershme e një muskuli ose e një grupi muskujsh, që shoqërohet me dhembje, cermë. Shembuj: E zuri (e kapi) ngërçi. I zuri ngërçi këmbën.
Fakt është që poqese njeriut do t’i dilte para Kosova- si e tërë atëherë s’ka si të mos e paramendojmë sesi kishte një ngërç të tillë. Dmth. menjëherë, me datën 9 Qershor, një ditë pas zgjedhjeve Parlamentare kur Mustafa, Haradinaj e Limaj u lidhën dhe e hodhën Thaçin në vetminë e cila edhe tash 4 muaj mëpas vazhdon të mos e lëshojë nga kthetrat, prej kur ngjau ajo “tkurrje” e menjëhershme. Me mendimin, por edhe shpresën që së shpejti do të “dilte” nga kjo situatë, Kosova e vogël, e varfër, e lodhur, e izoluar, e stërkequr, e vjedhur dhe e plaçkitur vazhdon të jetojë me këtë “ngërç”.
Nuk e kemi vendosur t’ju lodhim këtu me krejt “kronikën” e krizës së thellë politike që vendin e ka kapluar. Jo. Në asnjë mënyrë. As të marrim anë nëse njëra apo pala tjetër kanë të drejtë. Por as Presidentes nuk duam t’i japim të drejtë sepse ka filluar t’i ngjajë një vajtojcjeje për “shtetin që po dështon”. Askujt s’duam t’i japim të drejtë pos vetvetes. Dhe lexuesve. Në mënyrë që prej sot e kësaj dite, si redaksi do të provojmë që me çdo rast ta evitojmë shprehjen “ngërç”. T’i themi lamtumirë.Dhe ta quajmë gjendjen me emër: krizë. Dhe atë krizë e thellë nga e cila askush s’e din si do të dilet. Pos ndoshta sovranit. Qytetarët e shtetit të ri e të lodhur të Republikës së Kosovës. Kaq. /Gazeta Blic
als_Latn als_Latn als_Latn